Tramacastiel

Tramacastiel [tramakasTJEL] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo.

 Geografio 
eta|maldekstre|Preĝejo.
eta|maldekstre|Parta panoramo.
Ĝi estas je 33 km de Teruelo, provinca ĉefurbo. Al Teruelo alvenas de nordo tri ŝoseoj, de sudo du kaj unu okcidente el Gea de Albarracín. El la du sudaj, tiu plej okcidenta nome N-330 venas el sudokcidento. Laŭ tiu Tramacastiel estas la plej malproksima municipo de la komarko al la ĉefurbo, kun komuniko nur al Libros kaj al Rincón de Ademuz, eksklava komarko de provinco Valencio. La N-330 trapasas la municipon en la km 275, kaj krome estas loka ŝoseo kiu konektas kun Libros.

Tra la municipa teritorio fluas oriente la rivero Guadalaviar, kiu formas valeton ĉirkaŭitan de montoj apartenantaj al la montaroj. La altitudo gamas inter 1389 m kaj 750 m borde de la rivero Turia. La loĝloko staras je 879 m super marnivelo ĉe roka monto (Peña del Águila, 1100 m) sur kiu iam estis kastelo el kiu restas nur malgrandaj ruinoj.

Nordokcidente:Tormón kaj RubialesNorde: VillelNordoriente: VillelOkcidente: Castielfabib75x75pxOriente: Villel kaj LibrosSudokcidente: CastielfabibSude: Castielfabib kaj LibrosSudoriente: Libros

 Historio 
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj.

 Aktualo 
Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Tramacastiel oni malaltiĝis ĝis nunaj 67 loĝantoj.

Vidindaĵoj estas la preĝejo, la ermitejo, krucarvojo pri la Pasio de Kristo kaj ruinoj de la kastelo (nur de muregoj).

 Vidu ankaŭ 
 Municipoj de la provinco Teruelo

 Notoj 

 Eksteraj ligiloj 

Kategorio:Municipoj de Teruelo